Stela egotelo

**Stela egotelo** (*Aegotheles tatei*) aŭ *brileta strigo-kaprimulgo* estas malgranda ĝis mezgranda, sekretema noktula specio de birdoj de la genro *Aegotheles* en la familio Egoteledoj. Ĝi troviĝas en Nov-Gvineo. Ilia natura habitato estas subtropikaj aŭ tropikaj arbaroj de malaltaj teroj. Kiel aliaj membroj de la familio de Egoteledoj, ĝi havas distingan aspekton inter strigoj kaj kaprimulgoj. La specio estas tre malbone konata, registrita nur el kelkaj specimenoj kaj ekvidoj. Pro ĝia pasema naturo, malmulte oni scias pri ĝia vivhistorio, precipe pri reprodukta konduto kaj dieto. Plia studo povus riveli pli pri la specio kaj informi estontajn konservadajn kaj administradajn klopodojn.

## Taksonomio 
La Stela egotelo antaŭe estis konsiderata subspecio de la Granda egotelo (*Aegotheles insignis*). Tamen, filogenetika pruvaro kaj morfologiaj trajtoj subtenis ĝian agnokon kiel aparta specio.

Esploristoj malkovris, ke la Stela egotelo diferencas de la Granda egotelo laŭ pluraj rimarkeblaj manieroj, inkluzive de ĝia pli malgranda totala grandeco, havante almenaŭ sep diferencojn en plumpadronoj, la plej mallongajn krurojn de ĉiuj egoteledoj, pli rigidajn plumojn sur la gorĝo kaj ĉirkaŭ la oreloj, kaj sen la longaj, kurbaj plumpintoj sur la vizaĝo, kiujn havas aliaj egoteloj. En 2008, Frank Lambert registris la unuan teritorian kaj alarman krion de la Stela egotelo. Ĝiaj voĉoj estis malsimilaj al tiuj de la Granda egotelo kaj de ĉiuj aliaj egotelaj specioj. La Stela egotelo estas endemia de la insulo, kio signifas, ke ĝi troviĝas nenie alie en la mondo. Ĝis nun, ĝi estis registrita en la supraj partoj de la rivero Fly proksime de Kiunga kaj ec la suda duoninsulo enlande de la Amazona Golfo en Papuo-Nov-Gvineo.

## Konservostatuso 
La Stela egotelo estas nuntempe listigita kiel Malplej Zorgiga fare de la IUCN ekde 2023, kvankam de 2000 ĝis 2017 ĝi estis konsiderata Datummanka pro limigitaj informoj pri ĝia populacio kaj distribuo. Oni timas, ke ĝia populacia tendenco malrapide malpliiĝos, sed la specio ne atingas la sojlojn por pli alta minackategorio. La populacia grandeco estas nekonata, sed oni ne pensas, ke ĝi estas sufiĉe malgranda por kvalifikiĝi kiel Vundebla. La Stela egotelo loĝas en pluvarbaroj de malaltaj teroj en Nov-Gvineo, plejparto de kiuj restas neĝenataj, kvankam ioma arbohakado kaj viveja senarbarigo okazas malrapide. Tamen, habitatoperdo kaj ekosistema degenero povas eventuale minaci la specion se arbohakaj klopodoj daŭros, ĉar la Stela egotelo estas tre dependa de arbaroj. Ĝenerale, la specio estas konsiderata kiel malaltriska, sed oni rekomendas daŭran monitoradon de ĝiaj vivejo kaj populacio.

## Referencoj
* Mayr, Gerald (2002): Osteological evidence for paraphyly of the avian order Caprimulgiformes (nightjars and allies). *Journal of Ornithology*, **143**(1): 82–97.  PDF plena teksto
* Simonetta, A.M. (1967): Cinesi e morfologia del cranio negli Uccelli non passeriformi. Studio su varie tendenze evolutive. Part II – Striges, Caprimulgiformes ed Apodiformes ["Cranial kinesis and morphology of non-passerine birds. Study of various evolutionary tendencies. Part II – Striges, Caprimulgiformes and Apodiformes"]. *Archivio Zoologico Italiano* **52**: 1–35.
* Worthy, Trevor H.; Tennyson, A.J.D.; Jones, C.; McNamara, J.A. & Douglas, B.J. (2007): Miocene waterfowl and other birds from central Otago, New Zealand. *Journal of Systematic Palaeontology*, **5**(1): 1–39.  (HTML resumo)

## Eksteraj ligiloj 
# Explore Species: Stela egotelo ĉe eBird
# Stela egotelo - *Aegotheles tatei* ĉe DataZone by BirdLife
# Stela egotelo ĉe *Birds of the World*

Kategorio:Egoteloformaj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Birdoj de Nov-Gvineo
Kategorio:Birdoj de Oceanio